Purtătorul de cuvânt al MAI, Monica Dajbog, a prezentat la ors 18.00 situaţia incientelor înregistrate la referendumul pentru schimbarea Constituţiei.

Un membru al unui birou electoral din Bucureşti a sesizat că o persoană ar fi luat de pe masă peste 80 buletine de vot şi ar fi încercat să fugă cu ele. A fost prinsă şi i s-a întocmit dosar penal pentru furt.

Într-o localitate din Dolj, poliţiştii au fost sesizaţi de un bărbat că o angajată a primăriei ar fi strâns mai multe cărţi de identitate ale localnicilor şi ar fi votat în locul lor. Poliţiştii au găsit în maşina acesteia 17 cărţi de identitate. S-a întocmit dosar penal pentru fraudă la vot.

În Botoşani, un bărbat a sunat la 112 reclamând că a fost împiedficat să voteze la o secţie electorală. În cele din urmă a votat la altă secţie.

În Giurgiu, primarul unei localităţi i-ar fi îndemnat pe participanţii la o cununie civilă să meargă la vot.

În Cluj, o persoană bolnavă psihic ar fi fost ajutată să voteze, iar la plecare ar fi primit o sumă de bani.

În Gorj, o persoană ar fi plecat cu o urnă de votare mobilă.

Poliţiştii verifică sesizările privind turismul electoral.